“โกลด์แมน แซคส์”หั่นคาดการณ์ราคาน้ำมันสหรัฐ-เบรนท์ปีนี้-ปีหน้า
"โกลด์แมน แซคส์"หั่นคาดการณ์ราคาน้ำมันสหรัฐ-เบรนท์ปีนี้-ปีหน้า
11 ก.ย. 2558

โกลด์แมน แซคส์ออกรายงานคาดการณ์ราคาน้ำมันในวันนี้ โดยปรับลดคาดการณ์ราคาลงทั้งในปีนี้และปีหน้า ทั้งนี้ โกลด์แมน แซคส์คาดว่าราคาน้ำมันดิบสหรัฐมีราคาอยู่ที่ 48.10 ดอลลาร์ต่อบาร์เรลในปีนี้ ลดลงจากคาดการณ์ก่อนหน้านี้ที่ 52 ดอลลาร์
ขณะเดียวกัน โกลด์แมน แซคส์ได้ปรับลดคาดการณ์ราคาน้ำมันดิบสหรัฐในปีหน้าสู่ระดับ 45 ดอลลาร์ต่อบาร์เรล จากคาดการณ์ก่อนหน้านี้ที่ 57 ดอลลาร์
สำหรับราคาน้ำมันดิบเบรนท์ โกลด์แมน แซคส์คาดว่าอยู่ที่ 53.70 ดอลลาร์ต่อบาร์เรลในปีนี้ ลดลงจากคาดการณ์ก่อนหน้านี้ที่ 58.20 ดอลลาร์
ส่วนในปีหน้า โกลด์แมน แซคส์ได้ปรับลดคาดการณ์ราคาสู่ระดับ 49.50 ดอลลาร์ต่อบาร์เรล จากคาดการณ์ก่อนหน้านี้ที่ 62 ดอลลาร์
 
อินโฟเควสท์ แปลและเรียบเรียง 